**תפילה והליכה**

**מישל דה סרטו, the mystic fable**

על ידי הצירוף שלהן, המילים נתלשות ממשמעותן והופכות אמצעי לתלישות. הן אינן עוד סימנים אלא מכונות היסחפות, מכונות למסעות ואקסטזות מעבר למשמעות הנמסרת. המילים לא נותנות לאינטלקט אובייקט מנטאלי, הן מפתות את המחשבה לנוע קדימה אך נוטלות ממנה את המושאים שלה.

**צורת הכתב וצורת הדיבור**

בָ‏רוּ‏ךְ אַ‏תָ‏ה ה', אֱלוֹ‏הֵינוּ‏ וֵאלֹ‏הֵי אֲבוֹ‏תֵינוּ‏,

אֱלֹ‏הֱי אַ‏בְרָ‏הָ‏ם, אֱלֹ‏הֵי יִצְחָ‏ק, וְאֱלֹ‏הֵי יַ‏עֲקֹ‏ב,

הָ‏אֵל הַ‏גָ‏דוֹ‏ל, הַ‏גִיבּ‏וֹ‏ר וְהַ‏נּ‏וֹ‏רָ‏א,

אֵל עֶ‏לְיוֹ‏ן,

גּ‏וֹ‏מֵל חֲסָ‏דִים טוֹ‏בִים, וְקֹ‏נֵה הַ‏כֹ‏ל,

וְזוֹ‏כֵר חַ‏סְדֵי אָ‏בוֹ‏ת וּ‏מֵבִיא גּ‏וֹ‏אֵל לִבְנֵי בְנֵיהֶ‏ם לְמַ‏עַ‏ן שְמוֹ‏ בְאַ‏הֲבָ‏ה.

מֶ‏לֶ‏ךְ עוֹ‏זֵר וּ‏מוֹ‏שִיעַ‏ וּ‏מָ‏גֵן.

בָ‏רוּ‏ךְ אַ‏תָ‏ה ה', מָ‏גֵן אַ‏בְרָ‏הָ‏ם.

בָ‏רוּ‏ךְ אַ‏תָ‏ה ה', אֱלוֹ‏הֵינוּ‏ וֵאלֹ‏הֵי אֲבוֹ‏תֵינוּ‏, אֱלֹ‏הֱי אַ‏בְרָ‏הָ‏ם, אֱלֹ‏הֵי יִצְחָ‏ק, וְאֱלֹ‏הֵי יַ‏עֲקֹ‏ב, הָ‏אֵל הַ‏גָ‏דוֹ‏ל, הַ‏גִיבּ‏וֹ‏ר וְהַ‏נּ‏וֹ‏רָ‏א, אֵל עֶ‏לְיוֹ‏ן, גּ‏וֹ‏מֵל חֲסָ‏דִים טוֹ‏בִים, וְקֹ‏נֵה הַ‏כֹ‏ל, וְזוֹ‏כֵר חַ‏סְדֵי אָ‏בוֹ‏ת וּ‏מֵבִיא גּ‏וֹ‏אֵל לִבְנֵי בְנֵיהֶ‏ם לְמַ‏עַ‏ן שְמוֹ‏ בְאַ‏הֲבָ‏ה. מֶ‏לֶ‏ךְ עוֹ‏זֵר וּ‏מוֹ‏שִיעַ‏ וּ‏מָ‏גֵן. בָ‏רוּ‏ךְ אַ‏תָ‏ה ה', מָ‏גֵן אַ‏בְרָ‏הָ‏ם.

**מגיד דבריו ליעקב, פסקא פד**

הבעש"ט אמר... כי הדיבורים נקרא היכלות שהשכל שורה בהם, והאדם המתפלל הוא הולך מאות לאות ומתיבה לתיבה. וכשהוא אינו כדאי מגרשין אותו, דהיינו שזורקין לו מחשבה זרה וממילא הוא בחוץ.

**ליקוטי מוהר"ן קמא, תורה סה**

כי כל דיבור ודיבור הוא עולם מלא, וכשאדם עומד להתפלל, ומדבר דיבורי התפלה, אזי הוא מלקט ציצים ופרחים ושושנים נאים.

כאדם ההולך בשדה, ומלקט שושנים ופרחים נאים אחת לאחת, עד שעושה אגודה אחת. ואחר כך מלקט עוד אחת לאחת ועושה אגודה אחרת ומחברם יחד, וכן הולך ומלקט ומקבץ כמה וכמה אגודות יפים ונאים. כמו כן הוא הולך בתפילה מאות לאות, עד שמתחברים כמה אותיות, ונעשה מהם דיבור. וכן עושה בתיבות שלמות, ואחר כך נתחברין שתי התבות. ואחר כך הולך ומלקט יותר, עד שגומר ברכה אחת. ואחר כך מלקט יותר ויותר, והולך מאבות לגבורות, ומגבורות לקדושות, וכן הולך להלן יותר. מי יפאר גודל פאר הליקוטים והקיבוצים, שאדם מלקט ומקבץ בדיבורי התפילה.

וכשהדיבור יוצא, (והדיבור הוא יוצא מהנפש, כמו שכתוב (בראשית ב): "ויהי האדם לנפש חיה", ותרגומו: 'לרוח ממללא'). והדיבור בא ונשמע לאזניו, (כמו שאמרו רבותינו, זכרונם לברכה 'השמע לאזניך מה שאתה מוציא בפיך'). אזי הדבור מבקש ומתחנן מהנפש, לבל תיפרד ממנו. ותכף כשיוצא אות ראשונה, כגון אות בי"ת מתיבת "ברוך", אזי מבקש ומתחנן מהנפש לבל תפרד ממנו. כי איך תוכל להתפרד ממני, לגודל ההתקשרות והאהבה שיש בינינו, כי אתה רואה את יקר יופיי וזיוי והדרי ותפארתי, ואיך תוכל לנתק עצמך ממני וליפרד מאתי. הן אמת, שאתה צריך לילך יותר, כדי ללקט עוד סגולות יקרות וחמודות גדולות, אבל איך תוכל ליפרד ממני ולשכוח אותי, על כל פנים תראה שבכל מקום שתלך ותבוא לשם לא תשכח אותי, ולא תיפרד ממני. מכל שכן כשגומר תיבה אחת, אזי כל התיבה מבקשת כל הנ"ל. ומלפפת ומחבקת אותו, ואינה מנחת אותו לילך מאיתה, כנ"ל.

ובאמת, הוא צריך ומוכרח לדבר עוד הרבה דיבורים, וכמה ברכות ועניינים עד גמר התפילה. על כן הכלל, שצריך לעשות אחד מכל התפילה כולה. ובכל דיבור שמדבר, יהיה נמצא שם כל הדיבורים של התפלה ומהתחלת התפלה עד הסוף יהיה הכל אחד. וכשעומד בהדיבור האחרון של התפילה, יהיה עדיין עומד בתיבה ראשונה של התפילה. כדי שעל ידי זה יוכל להתפלל כל התפילה כלה, ואף על פי כן לא יתפרד אפילו מאות ראשונה של התפילה.

**ספר רב ייבי, תהלים מה**

"והדרך צלח רכב על דבר אמת, וענוה צדק ותורך נוראות ימינך". נראה לפרש בעזה״י שמפרש מה שאמר בפסוק הקודם. "והדרך" - שתהיה דר באותו עולם שהתפלה מגעת בשעת התפלה, הינו שתחשוב בעותו עולם שהתפילה מגעת שמה ואז תדור שמה. מפרש כאן האיך הוא מעלה את עצמו לעולם ההוא, היינו כשדיבור של תפלה הוא באמת להעלות השכינה, לא לשום פניה אחרת, אז התפלה בוקעת רקיעים ועולה לפני השם יתברך, כמ"ש קרוב ה' לכל קוראיו לכל אשר יקראוהו באמת, וכשאדם אינו חושב שום מחשבה זרה בשעת התפלה, רק חושב באותן אותיות שמדבר באמת, בשעת התפלה הוי כמו רוכב על אותן אותיות של דבר אמת. כמו רוכב על הסוס, מוליך אותו הסוס לאיזה מקום שירצה, כן האותיות מוליכין את האדם מעולם העשיה ליצירה, ומיצירה לבריאה, ומבריאה לאצילות, כסדר התפלה... וכיוון שהוא דבוק באותן אותיות והאותיות מגיעות לאותו עולם שאוחז שם בשעת התפילה, בודאי גם האדם מעלה את עצמו על ידי האותיות לאותו עולם.



